Vuvox

flat =Introduktion= [|Vuvox] er et præsentationsværktøj, hvor man laver en collage af billeder ved siden af hinanden og over hinanden. Man kan også indsætte tekst, lyd og video. Når man får præsenteret collagen har det ligheder med en video, da collagen i visningen bevæger sig fra højre til venstre. Man kan stå og tale imens collagen kører eller indsætte et helt lydspor med tale.

Udover collage-funktionen har Vuvox funktionen Express. Denne funktion giver mulighed for at lave et diasshow med nogle forskellige visuelle overgange.

Eksempel på Vuvox-collage
Nedenstående er et eksempel på, hvorledes Vuvox Collage kan anvendes som en visuel introduktion til emnet visuel kunst i billedkunst, inden emnet blev præsenteret mundtligt. Ved at starte med en visuel præsentation, giver man alle elever de samme forudsætninger for at påbegynde det nye emne. media type="custom" key="22363008" =Faglig anvendelse=

Nyt stof
Som lærer har man med Vuvox mulighed for at introducere et nyt emne visuelt ved at sammensætte en række billeder. Collagen kan laves som en billedserie, der er klippet sammen og derved skabe en større samlet collage, i et lækkert layout. Ved at klippe billederne ud, og skabe lette overgange i mellem billederne, skabes der et naturligt flow i billedstrømmen. Udover billederne, kan der også tilføres tekst for at understøtte billederne.

Afsluttet forløb - elevfremlæggelser
Collagen kan også benyttes af elever til at præsentere et emne eller en gruppes arbejdsproces. Ved at bruge en Vuvox får eleverne en mulighed for, visuelt at fortælle deres egen historie, ud fra deres synspunkt enten i forhold til en arbejdsproces eller som slutprodukt i en faglig kontekst. =Sådan gør man=

Opret en bruger og din collage
Alt det, du laver i Vuvox, bliver gemt på hjemmesiden og altså ikke på din computer. Derfor er det første, du skal gøre, at oprette en bruger på www.vuvox.com. Når du har logget ind skal du i toppen holde musen over “Create” og så trykke på “Collage”. Det er funktionen “Collage”, denne artikel har fokus på. “Express” giver nogle andre muligheder, som du selv kan kigge på. Tryk nu på knappen “Create a new collage!” og så er du klar.

Indsætte billeder og videoer i dit projekt
Før du kan placere billeder eller videoer i din collage, skal du uploade dem fra din computer til hjemmesiden. Forestil dig at du først finder dit materiale frem og lægger det på dit arbejdsbord, inden du så begynder at placere billederne, som du vil have dem. Midt på siden er der to muligheder for upload - manuel og automatisk. Det anbefales at du bruger den manuelle måde. Her uploades dine billeder til projektet (dit arbejdsbord), hvorefter du selv placerer dem i collagen ét ad gangen. Hvis du vælger “automatic” bliver dine billeder uploadet og placeret direkte i collagen ved siden af hinanden. Billederne bliver placeret i alfabetisk rækkefølge. Du kan dog efterfølgende flytte rundt på billederne.

At placere billeder i collagen
Se nedenstående video:

media type="custom" key="22362980"

At lægge lyd og musik på collagen
Se nedenstående video:

media type="custom" key="22362984"

At afspille collagen for folk
Når collagen er færdiggjort og man vil vise den til andre, går man ind på sin profil, finder collagen og trykker afspil - det er en god idé at køre fuld skærm, så der ikke vises andet på skærmen end din collage.